KENSINGTON TEMPLE
Hengen armoitukset: Daavid ja uskon lahja
COLIN DYE: JUMALAN OMILLA ON HENGELLISIÄ LAHJOJA
DAAVID: USKON LAHJA
Aloitetaan, 1. Kor. 1:26―29.
"Sillä katsokaa, veljet, omaa kutsumistanne: ei ole monta -
inhimillisesti viisasta, ei monta mahtavaa, ei monta jalosukuista -
vaan sen, mikä on hulluutta maailmalle, sen Jumala valitsi -
saattaaksensa viisaat häpeään, ja sen, mikä on heikkoa maailmassa, -
sen Jumala valitsi saattaaksensa sen, mikä väkevää on, häpeään, ja sen, -
mikä maailmassa on halpasukuista ja halveksittua, sen Jumala valitsi, -
sen, joka ei mitään ole, tehdäksensä mitättömäksi sen, joka jotakin on, -
ettei mikään liha voisi kerskata Jumalan edessä."
Avaa 1. Sam., luvut 16 ja 17.
Käsittelemme asiaa näiden kohtien kautta.
Tutkimme Daavidia keskittyen Jumalan antamaan uskon lahjaan, -
kun Daavid taisteli Goljatia vastaan.
Tahdon teidän nähdä ytimen.
Tällä hetkellä tunnemme enemmän kuin sukupolviin, -
mitä on olla vähemmistöryhmä.
Vähemmistön mielipide jumalanvastaisessa kulttuurissa.
Kansallamme on ollut vakaa kristillinen yhteisymmärrys -
vuosisatojen ja sukupolvien ajan.
Mutta nyt kristillinen yhteisymmärrys on murenemassa.
Yhteiskunta omaksuu näkemyksiä ja arvoja, -
jotka ovat jyrkästi vastoin evankeliumin arvoja. Niin ei ollut aina.
Median, hallinnon ja muiden asioiden kautta, -
myös piilotajuisesti, -
yritetään vaientaa eri mieltä olevat.
Ei anneta tehdä tai julkaista tutkimuksia, jotka osoittavat, -
miten haitallisia jotkin nykysuuntaukset ovat perheille.
Yhä enemmän meidät yritetään saada tuntemaan, -
että olemme vähemmistö, jota ei voi hyväksyä.
Jos ikinä on ollut Daavidien sukupolvi Goljateja vastassa, se olemme me.
Tahdon, että juhlimme sitä tosiasiaa hetken.
Älä luule, että ajatteluni on vääristynyt.
Enkä tahdo ruokkia vainopelkoa.
Tutkimme kertomusta Daavidista.
Ensinnäkin Daavidilla oli paljon luonnonlahjakkuutta.
Kun puhumme hengellisistä lahjoista, -
useimmin puhumme niin kutsutuista "yliluonnollisista lisistä" elämäämme: -
Jumala antaa yliluonnollisia kykyjä, -
jotta voimme Hänen avullaan ja johdatuksessaan tehdä asioita, -
joihin emme normaalisti pystyisi. Ne ovat Pyhän Hengen lahjoja.
Samaan aikaan tulisi tunnustaa, että Jumala on antanut meille -
monia luonnollisia lahjoja. Silloin kun ne on annettu Jumalan käyttöön, -
niistä voi tulla siunaus -
ja ne saattavat ikään kuin nousta hengellisten lahjojen tasolle.
Jumala käyttää niitä yliluonnollisesti.
Tarjoamme sen, mitä meillä on, ja Jumala hoitaa loput.
Uskon lahja tulee silloin, kun emme voi tarjota Jumalalle yhtikäs mitään.
Se on uskon ydin. Mietipä sitä, miten pelastuit.
Mitä silloin toit Jumalalle?
Jos sanoit Jumalalle: "Olen tehnyt 48 prosenttia.
Tarvitsen enää 3 prosenttia, niin pääsen Jumalan valtakuntaan."
Jumala sanoisi: "Et tiedä mitään."
Vuorisaarna alkaa: "Autuaita ovat hengellisesti köyhät."
Eli Hänen eteensä tullessasi tiedät, ettei sinulla ole mitään annettavaa, -
millä voisit ostaa Hänen hyväksyntäänsä.
Kaikki ovat syntiä tehneet ja Jumalan kirkkautta vailla.
Uskon ydin on tyhjentää itsensä ylpeydestä ja itseensä luottamisesta.
R. T. Kendall puhuu tästä usein: siirrä luottamus itsestäsi -
Jeesukseen Kristukseen ja Hänen vereensä.
Se on evankeliumin esitys: ennen kuin ihminen pelastuu, -
tavallisesti useimmat luottavat itseensä.
Pelastuttuaan tajuaa, ettei voi tarjota Jumalalle mitään.
Että on hengellisesti konkurssissa. Ja kun emme ole mitään, -
Jumala vuodattaa rikkautensa ja armonsa. Se on uskon ydin.
Uskon, että parhaita tapoja kunnioittaa Jumalaa luonnollisilla lahjoilla -
on antaa ne Hänelle ja tunnustaa niiden tulevan Häneltä.
Ja kehittää, työstää ja käyttää niitä parhaan kykynsä mukaan.
Mikä on luonnollinen lahjasi? Musiikki, kommunikointi, -
kriittinen analyysi, myyminen?
Tunnusta, että luonnollinen lahjasi tulee Jumalalta. Palvele ja kehitä sitä.
Yllätyt, minne se vie.
Daavid oli lahjakas myös fyysisesti.
En usko hänen olleen muita suurempi ja vahvempi. Hän oli nuori poika.
Halveksittu paimen. Perhe ei pitänyt häntä minään: pellolla lauman kanssa.
Hänellä oli tiettyjä fyysisiä lahjoja. Hän lienee ollut ketterä.
Hän oli hoidellut laumaan hyökänneen leijonan ja karhun.
Hän oli siinä luonnonlahjakkuus.
Lisäksi näemme, että jossakin vaiheessa -
hän kehitti strategisen ajattelun kyvyn.
Se johti sotilaalliseen kyvykkyyteen.
Johtajuus, luonteenlujuus.
Mikä Daavidin luonnollisissa lahjoissa teki hänestä synnynnäisen johtajan?
Se saattoi olla kyky ajatella analyyttisesti ja luoda ihmissuhteita.
Parhaat johtajat ovat suhdejohtajia.
Varsinkin seurakunnassa parhaat johtajat kykenevät luomaan yhteyksiä.
Eivät ne, jotka pysyttelevät erillään, antavat muille määräyksiä -
ja jakelevat muille tehtäviä.
Vaan ne, jotka osaavat kulkea rinnalla. Ajattele Jeesusta.
Hän saattoi istua ihmisten vierellä. Hän oli pätevä saarnaamaan, -
koska Hän pystyi luomaan yhteyden yksilöihmisiin.
Daavid oli hyvin herkkä.
Vetoan nyt taiteilijoihin täällä.
Ehkä koska Daavid oli yksinäinen paimen, hyljeksitty, -
hänellä oli kyky rakastaa, luoda yhteyksiä ja arvostaa muita ihmisiä.
Myöhemmin Jumala korvasi sen. Antoi kauniita ihmissuhteita.
Ystävyys Joonataniin. Liittosuhde.
Jumala käytti häntä niin. Monia luonnollisia lahjoja.
Hänellä oli myös luonnollisia ominaisuuksia.
Niitä voi olla kristityillä ja muilla kuin kristityillä.
Niitä voi Pyhä Henki siunata ja kehittää.
Niistä yksi on tyytyväisyys.
Nojaan siihen, mitä ei sanota.
Emme ikinä näe hänen valittavan.
Siitä päättelen, että hän oli tyytyväinen.
Daavid pystyi olemaan tyytyväinen missä tahansa tilanteessa.
Sillä hän kehitti luottamusta Jumalaan.
Emme näe hänen valittavan emmekä hautovan katkeruutta.
Jos joku on lukenut R. T. Kendallin kolme kirjaa anteeksiannosta, -
antanut täydellisesti anteeksi Jumalalle ja itselle, -
sen on täytynyt olla Daavid. Emme näe hänessä yhtään katkeruutta.
Vaikka häntä oli kohdeltu huonosti, hyljeksitty, laiminlyöty.
Häntä ei edes kutsuttu juhlaan. Kaikki seitsemän poikaa olivat läsnä.
Kahdeksas samoili jossain. Onhan seitsemän täydellisyyden luku.
Ehkä he laskivat mukaan seitsemän, ja kahdeksatta ei haluttu mukaan.
Hän ei ollut toivottu. Veljet kiusasivat häntä. Isä laiminlöi häntä.
Mutta Jumala näki hänet. Hänen sydämensä.
Hän oli uskollinen. Lojaali tehtävälleen.
Vaikka se ei ehkä ollut hänen itsensä valitsema.
Silloin lampaiden paimentaminen oli vähäpätöinen, halpa-arvoinen -
ja jopa halveksittu työ. En tiedä, mikä on tilanteesi nyt.
Ehkä koet kiusausta olla tyytymätön osaasi elämässä.
Ehkä sanot: "Ansaitsen parempaa. Kukaan ei näe panostani.
Kukaan ei arvosta minua. Pomo ei tiedä, että olen olemassa.
Perhe ei huomaa minua. Palvelutyötäni ei huomata."
Sanon sinulle: Saatat olla seuraava Daavid.
Älä halveksu pienten alkujen päivää.
Älä halveksu paikkaa, johon Jumala on sinut asettanut.
Se voi olla vain koetus, jossa Jumala harjoituttaa sinua hallitsemaan -
paikassa, johon nouset myöhemmin.
Näemme kaiken tämän.
Tarvitaan paljon luonnetta olla lojaali ja uskollinen, -
kun on asemassa, jossa Daavid oli.
Huomatkaa myös, -
että Jumala käyttää kaikkia olosuhteita elämässäsi.
Myös kielteisiä.
Uskon tähän niin palavasti, että voisin aivan oikein sanoa: -
Jumala käyttää elämän kaikkia olosuhteita, etenkin negatiivisia, -
tuodakseen sinut paikkaan, jossa Hän haluaa sinun olevan.
Jos tilanteesi on nyt, että joudut taistelemaan, kiitä Jumalaa!
Älä toivo liian hätäisesti pääseväsi koettelemuksesta.
Raamattu: "kärsivällisyys tuottakoon täydellisen teon".
Jumala saattaa olla muovailemassa ja muotoilemassa sinua -
näkymättömässä paikassa, jossa kukaan ei näe eikä huomaa sinua.
Kukaan ei kiinnitä sinuun huomiota.
He eivät tiedä eivätkä näe sitä, mitä Jumala tietää ja näkee.
Siellä, missä olet. Hylkäämisen ja vaikeuksien paikassa.
Jossa koet, että sinua halveksitaan eikä pidetä minään -
perheessäsi, ystäväpiirissä, työpaikalla, opiskelupaikassa.
Missä ikinä oletkin, iloitse ja sano: "Jumala, kestän tämän, -
sillä valmistat minussa jotain, mitä voit käyttää."
Jumala koetteli, tutki häntä.
Daavid tiesi sen. Hänellä oli hyvä itsetunto.
Kun Daavid tarjoutui hoitelemaan Goljatin, muut sanoivat: -
"Kukas sinä olet? Et pysty siihen."
Daavid sanoi: "Ette ymmärrä. Kerran leijona hyökkäsi laumaan.
En juossut pakoon, vaan hoitelin leijonan. Hoitelin karhun.
Jumala, joka pelasti minut leijonan ja karhun kynsistä, -
pelastaa minut myös tuon filistealaisen käsistä."
Daavid tiesi, että häntä koulutetaan johonkin. Eilen leijonia ja karhuja, -
tänään Goljateja. Minkä haasteen Jumala on antanut sinulle tänään?
Kohtaa se. Ole voitokas pienissä asioissa. Etenet suuriin asioihin.
Uskon, että luonteen ja taitojen kehittämisessä -
Jumala rakensi jotain Daavidin sydämeen ja koetteli häntä.
Jumala käyttää luonnollisia ominai- suuksiasi ja elämänkokemuksiasi, -
etenkin vaikeita kokemuksia tuodakseen sinut pisteeseen, -
jossa hän voi käyttää sinua yliluonnollisella voimalla.
Tiedämme, että Daavid oli kutsuttu kuninkaaksi.
Jumala sanoi: "Olen nähnyt, miten huolehdit lampaista. Voin luottaa, -
että huolehdit kansastani. Voit myös heijastaa sydäntäni."
Jumala on suuri Paimenkuningas.
Daavid on prototyyppi tuosta kuninkuudesta, -
joka täyttyi Jeesuksessa, Hyvässä Paimenessa. Kuvittele.
Daavid ei silloin aavistanut, mitä Jumala aikoi tehdä.
1. Sam. 17:26: "Niin Daavid sanoi miehille, -
jotka seisoivat siinä hänen kanssaan: Mitä saa se mies, -
joka surmaa tuon filistealaisen ja poistaa häväistyksen Israelista?
Sillä mikä tuo ympärileikkaamaton filistealainen on häpäisemään -
elävän Jumalan taistelurivejä?"
Tiedämme, että annettiin palkkio.
Ehkä Daavid ajatteli: "Tämä on tilaisuuteni."
Ehkä hän ajatteli: "Jumala, tämä on hetki, jossa voit ylentää minut.
Voin päästä nykyisestä tilanteestani parempaan asemaan."
Ehkä se oli osa sitä. Mutta varmasti hänen sisällään virisi jotain, -
mikä ei virinnyt kenessäkään muussa, ei edes kuningas Saulissa.
Se kertoo minulle, miten syvästi Daavid oli alkanut tuntea Jumalaa.
Hän tunsi Jumalan ja tiesi, mikä oli Jumalan suunnitelma juuri silloin.
Se ei ollut tyhmänrohkeutta.
Daavid ei ollut alullepanija.
Se oli Jumalan Henki, joka teki työtä.
Muista tämä. Jos olisi yksi asia, jonka voisin opettaa tänään -
ja jonka haluaisin teidän tietävän, se on tämä.
Kun on kyse hengellisistä lahjoista, -
älä ikinä ole alullepanija.
Ole aina se, joka vastaa Jumalalle.
Sinä et päätä, että tapahtuu ihme.
Et saa sitä tapahtumaan.
Ellei Jumala tee sitä, emme ikinä saa tehtyä sitä itse.
Uskon lahja on rohkea.
Se on yhtäkkinen varmuuden puuska, että Jumala tekee -
jotain ihmeellistä ja upeaa.
Sisälläsi on sellainen varmuus, että voi näyttää siltä -
kuin sinä toimisit varmuudessa. Kuin sinä olisit alullepanija.
Kukaan ei käskenyt Daavidia. Liha ja veri eivät käskeneet Daavidia, -
mutta hänellä oli näkökykyä, koska hän tunsi Jumalan.
Tämä on yksi vahvistus Vanhan testamentin ihmeen periaatteesta.
En ole tutkinut kaikkia, mutta voi nähdä selvän kaavan.
Vanhan testamentin joka ikisellä ihmeellä -
on jotain tekemistä Jumalan liittotarkoitusten kanssa.
Se ei ole ihmisen omaa touhuilua.
Jumala ei osoita voimaansa summittaisesti.
Jumala toimii tietyn tarkoituksen mukaan täyttääkseen liittonsa.
Tässä on Jumalan valitsema kansa, Israel.
Jumalan valitsema kuningas, Saul, jolta pian otettaisiin pois kuninkuus.
Oli liiton lupaukset. Tässä liiton ulko- puolinen ympärileikkaamaton kansa -
haastoi Jumalan kansan. Eikä kansaa vaan itsensä Jumalan.
Daavid näki sen. Se oli näkökykyä.
Se oli kuin hengellinen todellisuus fyysisen kokemuksen takana.
Koska hän oli virittynyt siihen, hänen sydämessään käynnistyi usko.
Hän tiesi, että Jumala aikoo tehdä jotain.
"Mikä tuo ympärileikkaamaton filistealainen on..." Liittokieltä.
"...häpäisemään elävän Jumalan taistelurivejä?" Liittokieltä.
Me Uuden testamentin ajalla -
voimme yhä puhua liitosta, uudesta liitosta.
Mutta erityisesti jokaisessa yliluonnol- lisessa Jumalan ilmentymässä -
meidän kokemuksessamme kyse on aina Jumalan valtakunnasta.
Panoksena on aina Jumalan valtakunta. Sen edistäminen.
Jumalan tarkoitukset valtakunnan varalle kadotettujen tavoittamiseksi.
Jumalan suunnitelman täyttämiseksi. Jumalan valtakunta on tulossa.
Usein kun Jumalan valtakunta tulee, on yliluonnollisia ilmentymiä.
Aina kun harjoitat hengellistä lahjaasi, valtakunta tulee.
Siitä on kyse. Ei meistä vaan Jumalan valtakunnasta.
Daavid tiesi ja ymmärsi Jumalan suunnitelman.
Hän ojentautui sen mukaisesti.
Hän tiesi, että aika oli oikea.
Ajoitus on kaikki kaikessa.
Jotenkin Daavid ymmärsi, että tämä on se hetki.
Kaikissa kokemuksissani, joissa olen nähnyt ihmetilanteen.
Olipa kyse yliluonnollisesta, ihmeellisestä rukousvastauksesta.
Tai yliluonnollisesta ihmeparantumisesta.
Esimerkiksi sokean silmän avautumisesta.
Siinä on jotain, mitä on vaikea selittää.
Tilanteessa toimiva uskon lahja tunnistaa, että nyt on oikea aika.
Se ei ole vaatimista: "Jumala, nyt on oikea aika!"
Ei. Jumala osoittaa sen. Hengessä viriää innostus.
Jotain pulppuaa sisältäsi. Suusta tulee sanoja, joita ei ikinä olisi sanonut.
Vaikka joku ennustaa jotain, se ei tarkoita, että niin tapahtuu.
"Näin sanoo Herra: Big Ben on kaatuva..." Ei, ei, ei!
Jos se on Jumalasta, se on oikein. Jos se on meistä, unohda se.
Emme voi tehdä jotain, mitä Jumala ei tee.
Mutta oli kyse ajoituksesta. Daavidia valmisteltiin.
Olen varma, että hän pohtii sitä: "Jumala, kiitän Sinua, -
että annoit minulle pieniä taisteluja sitten ison taistelun."
Ja lisäksi hänellä oli oikea asenne.
On vaikea selittää tätä.
Daavid järkeili uskon logiikalla.
Raamattu on täynnä uskon logiikan toteamuksia.
Tässä yksi: "Jos Jumala on puolellamme, -
kuka voi olla meitä vastaan?"
Jos Jumala on kanssamme.
Raamattu sanoo, että Jumala oli Daavidin kanssa.
Daavid alkoi järkeillä uskon logiikalla.
Se on jumalallista järkeilyä. Kun alkaa nähdä asiat Jumalan näkökulmasta -
ja käyttää jumalallista järkeilyä, mikään ei ole enää mahdotonta, -
jos se on Hänen tahtonsa mukainen. Esimerkki omasta kokemuksestani.
Saavuin kerran Nairobin vanhalle lentokentälle.
Kenialaiset, älkää luulko, että mollaan uutta lentokenttää.
Onko kukaan kyllin vanha muistaakseen vanhaa?
Se on kuin vanha ja uusi Lagos. Tiedätte, mitä tarkoitan.
Se oli koettelemus jo itsessään.
Menimme kohteeseen.
Kaikki oli pielessä. Kaikki järjestelyt olivat pettäneet.
Se oli täysi katastrofi.
Nipin napin saimme vuokrattua auton Nakuruun.
Meillä ei ole mitään. Kaikki pettivät meidät.
Kun ihmiset pettävät, muista, ettei Jumala ikinä petä.
Kaikki nukkuvat autossa. Itse olin hermona ja vihainen. Väärä asenne.
Halusin mennä kotiin. En halunnut jäädä sinne.
"Hirveää! Olen hölmö, kun tulen tänne ajatellen, että Jumala käyttää minua."
Negatiiviset ajatukset pyörivät mielessäni.
Aloin tuntea katkeruutta kaikkia sellaisia todistuskirjasia kohtaan.
Niissä suitsutetaan lopputuloksia. Kaikki päättyy aina mahtavasti.
Niissä ei kerrota, miltä tuntui, ennen kuin se oli mahtavaa.
Minusta tuntui siltä: olin todella alamaissa.
Muistakaa, että Jumala oli opettamassa minulle jotain sen kautta.
Lopulta aloin vastahakoisesti puhua Jumalalle. En ollut kovin hengellinen.
Kuulin hengessäni nämä sanat: -
"Minä olen kanssasi."
Vau, sepä kivaa.
Minä olen kanssasi.
Tiedätkö, että Jumala on kanssasi?
Anna sen upota sisään.
Jumala sanoo: "Minä olen sinun kanssasi."
Mikä on uskon logiikka?
Jos Jumala on kanssasi, -
kaikki järjestyy.
Jonkun pitää kuulla se tänä päivänä.
Kaikki järjestyy.
Lopputulos ei välttämättä ole se, mitä halusit tai odotit. Se voi kestää kauan.
Voi tulla takapakkia monta kertaa.
Mutta tiedän, että jos Jumala on kanssasi, kaikki järjestyy.
Huudetaan: "Kaikki järjestyy!"
Sain rohkeutta. Sanoin kuljettajalle: "Kun päästään Nakuruun, -
tahdon tavata tämän firman omistajan. Minulla on hänelle tiedon sanat."
Kaikki järjestyi. Saimme kuljetuksen. Nyt tarvitsimme varusteita.
Pääsimme Nakuruun. Tarvitsimme aggregaatin.
Emme menisi suurkaupunkeihin vaan maaseudulle -
esittämään Jeesus-filmiä.
Sain hurjasti rohkeutta. Kävelin ensimmäiseen sähkötarvikekauppaan.
"Tulin aggregaattia varten." Siinä lauseessa ei ole järkeä.
Asiakaspalvelija ei edes sanonut mitään.
Hän soitti puhelun ja antoi lapun. "Tässä osoite." Siinä kaikki.
Menin sinne. "Tulin aggregaattia varten."
Siellä oli tuntematon mies. Hän haki takahuoneesta aggregaatin.
Kysyin: "Paljonko?" Mies hymyili leveästi: "Ei mitään." Halleluja.
Usko toimii.
Leijuin ilmassa. Vein aggregaatin majoitustiloihimme. Kokosin tiimimme.
"Ettekö olekin kiitollisia: vaellatte tällaisen uskon miehen kanssa.
Hankin meille aggregaatin. Halleluja!"
Kaikki nauroivat ja ylistivät Jumalaa, kunnes yritimme käynnistää sen.
Aggregaatti oli rikki. Ilmankos mies ei veloittanut mitään.
Asenteeni muuttui tosi huonoksi tosi nopeasti.
Sitten aloin käyttää uskon logiikkaa.
Se oli tämä: "Jos Jumala antoi meille aggregaatin, -
Jumala saa aggregaatin toimimaan."
Eikö? Yksinkertaista.
Rukoilimme aggregaatin puolesta. Kerron totuuden.
En liioittele, en ainakaan kovin paljon.
Kun rukoilimme, aggregaatti toimi.
Kun emme rukoilleet, se ei toiminut. Se on niin yksinkertaista.
En aina erottanut, kuuluiko ääni rukouksesta vai aggregaatista.
Se kuulosti samanlaiselta.
Kun he unohtivat rukoilla, filmin ääni alkoi moukua.
Kun olimme siellä seuraavalla kerralla, -
meillä oli vain yksi polttimo projektoriamme varten.
Polttimo oli rikki. Hehkulanka roikkui näin.
Mutta projektori toimi.
Miten? Projektorin käyttäjä sanoi: "Katsopa tätä!"
Kun hän otti kätensä pois projektorin päältä, lanka roikkui ja valo sammui.
Hän laittoi kätensä takaisin, lanka nousi ja yhdistyi. Se oli tosi outoa.
Kun käyttää uskon logiikkaa, luonnollinen logiikka ei toimi.
Yliluonnollinen toimii. Molemmille asioille voi hyvin olla toinen selitys.
En tiedä. En ole niin viisas. Tiedän vain, että kun rukoilimme, laite toimi.
Kun laskimme kätemme sen päälle, se toimi. Se on uskon logiikka.
Kun toimii uskon lahjassa, -
Jumalan Hengen kautta alkaa ajatella eri tavalla.
Alkaa nähdä asiat eri tavalla.
Puhujat ovat sanoneet tämän monta kertaa. Ei ole omaa keksintöäni.
Kaikki katsoivat Goljatia ja sanoivat: "Hän on liian iso vastus meille."
Daavid sanoi: "Ei. Hän on niin iso, etten voi heittää ohi."
Niin iso, että osuu varmasti.
Hän otti yhden kiven. Yhden kiven.
Tiedämme, että hän toimi uskossa, koska hän sanoi -
liittokielen ja -ymmärryksen koko täyteydessä: -
"Sinä tulet minua vastaan miekan, peitsen ja keihään voimalla, -
mutta minä tulen sinua vastaan Herran Sebaotin nimeen, -
Israelin sotajoukon Jumalan."
Ja tällä tavalla tuo pieni, halveksittu paimenpoika -
nousee ylös.
Ja yhdellä lingon heilautuksella -
tekee sen, mihin yksikään armeijan soturi -
yksikään Israelin sotasankari, yksikään Israelin kuningas ei pystynyt.
Se on potentiaali, kun annat Jumalan hallita vapaasti elämässäsi, -
valmistella sinua, kehittää sinua, kun luovutat elämäsi Hänelle.
Tulee hetki, -
jolloin Jumala käyttää sinua.
Kun Hän käyttää sinua, jättiläiset kaatuvat.
Suomennos: Marianne Tenetz